**Mintaóra**

**A kapernaumi százados szolgájának meggyógyítása**

(Mt 8,8—13)

Hittan 4.

ÓRA MENETE:

**1. Kapcsolópontok**

a) Mi jut eszedbe a hatalom szóról? (A válaszokat a táblára írjuk fel.)

b) Mit éreztél, amikor ilyen helyzetben voltál? (A válaszokat a táblára írjuk fel.)

|  |  |
| --- | --- |
| HATALOM | ÉRZÉSEK |
| erő | gondoskodás |
| gazdagság | igazság |
| főnök | harag |
| élés/visszaélés | tehetetlenség |
| MiAtyánk | biztonság |
| kényszer | csalódottság |
| felelősség | iránymutatás |
|  | elfogadás |
|  | alkalmazkodás |
|  | korlátozás |

**2. Élménypedagógiai játék**

TÁRGYKERESÉS

Párokat alkotunk. Egymásnak háttal állnak a játékosok sorban. A pár egyik fele kap a Hitoktatótól egy tárgyat (kagyló), megtapogatja, megjegyzi a kinézetét, majd visszaadja. A pár másik fele nem látja, hogy a társa mit kapott. A Hitoktató elhelyezi a teremben a tárgyak. A feladat: szavakkal a tárgyhoz irányítani a társat, közben a helyéről nem mozdulhat el.

**3. Reflexió a játékra**

Nézzük meg a második oszlopot! Melyik érzéssel találkoztál a játék során?
(Bekeretezzük a táblán.)

Melyik felírt szóval találkoztál a játék során? (Bekeretezzük a táblán.)

**4. Átvezető gondolat és szempont megadása a bibliai történet meghallgatásához**

A következő bibliai történetben egy klasszikus hatalmi helyzettel találkozunk. Meghallgatjuk, utána megnézzük, hogy hogy is van ez a mi életünkben. Hogyan kapcsolódik hozzánk ez a történet? Ki ismeri a kapernaumi százados történetét?

**5. Bibliai történet felolvasása**

**6. Bibliai történet megbeszélése**

a) Visszacsatolás a kiindulóponthoz

Ha a százados helyébe képzeled magad, akkor nézzük meg, hogy mivel egészítenéd ki az első oszlopban összegyűjtött szavakat?

(bizalom, alázat, szeretet, szolgálat)

b) Kérdés

Mekkora bizalom volt a századosban? Mihez tudnátok hasonlítani?

* hegynyi

**7. Transzfer**

a) Mit kérdeznél a kapernaumi századostól? (kiscsoportos megbeszélés, 5 percben)

Kiscsoportok képviselője egyes szám első személyben mondja el a kérdéseket. Táblára felírjuk.

b) Házi feladat:

Ha lenne egy tanács, amit adhatna neked a kapernaumi százados a hasonló helyzetekre, vajon mit mondana? Milyen tanácsot adna neked, ami előrelépést jelentene az életedben?

Írd le magadnak egy mondatban.

Olvasd el otthon hozzá a Bibliából a történetet!